Πετροχώρι Καρδίτσας

Για οικισμούς με ίδιο όνομα στην Ελλάδα, δείτε: Πετροχώρι.

Το Πετροχώρι είναι οικισμός της Θεσσαλίας και της Περιφερειακής Ενότητας Καρδίτσας. Είναι χτισμένο σε υψόμετρο 1.100 μέτρων στις πλαγιές του όρους Κούρλιακα των Αγράφων και αποτελεί έναν από τους πιο ορεινούς οικισμούς της Θεσσαλίας. Το Πετροχώρι ανήκει στον Δήμο Αργιθέας και ο πληθυσμός του σύμφωνα με την απογραφή του 2011 είναι 113 κάτοικοι ενώ με αυτήν του 2001 ήταν 83 κάτοικοι, που ασχολούνται κυρίως με τη γεωργία και την κτηνοτροφία. Η παλιά του ονομασία από την περίοδο της τουρκοκρατίας είναι Σπυρέλο και έτσι αναφέρεται επίσημα το 1883, μετά την ένωση της Θεσσαλίας, στο ΦΕΚ 126Α - 02/04/1883 να προσαρτάται στο δήμο Αργιθέας. Το 1947 με το ΦΕΚ 9Α - 16/01/1947 ορίστηκε έδρα της ομώνυμης νεοϊδρυθείσας κοινότητας και το 1957 με το ΦΕΚ 253Α - 14/12/1957 μετονομάστηκε σε  Πετροχώριον.

Εξωτερικοί σύνδεσμοι
Σύντομες πληροφορίες για το χωριό Πετροχώρι

Παραπομπές

 

Δήμος Αργιθέας
χωριά του νομού Καρδίτσας